
Общински план за развитие
Общински план за развитие в периода 2007-2013 г. е на разположение на гражданите на Плевен за обществено обсъждане.

Визията  му е формулирана така:

“Утвърждаване на Община Плевен като икономически център на Северен централен район чрез реализиране на наличния потенциал за бърз икономически растеж, и притегателен център за национални и чужди инвестиции”.

Гражданите на Плевен могат да вземат участие в общественото обсъждане като изпращат мненията и предложенията си на пощенския адрес на Община Плевен: 5800, гр.Плевен, пл."Възраждане" № 2 или на електронен адрес: info@pleven.bg.

Проектите, предвидени за изпълнение през периода 2007 г.- 2013 г. ще бъдат съ-финансирани от Структурните и други фондове на Европейския съюз.   

Програмата за реализация на общинския план ще се актуализира ежегодно на фона на тригодишни финансови прогнози.

Стратегическата цел е дефинирана като: постигане на динамична конкурентна икономика, осигуряваща по-добра професионална и социална реализация на хората в устойчиво развиваща се жизнена среда. От тази цел произтичат четири главни цели: 

Първата главна цел е: Ускоряване на икономическото развитие и повишаване на инвестиционната атрактивност на Общината чрез подобряване на достъпността, осигуряване на услуги  адекватно качество и запазване на екологичния потенциал.

Тук се отнасят два основни приоритета:

1.Разширяване и подобряване  на транспортната инфраструктура.

2.Защита на околната среда чрез развитие на инфраструктура, осигуряваща атрактивни условия за развитие на бизнеса и съхранение на околната среда.

Втората главна цел е: Повишаване на конкурентността  чрез развитие на човешкия капитал.

Към нея се отнасят също два основни приоритета:

1.Развитие на човешкия потенциал.

2.Подобряване качеството на бизнес услугите.

Третата главна цел е: развитие на социалната инфраструктура.

Тя включва два приоритета:

1.Повишаване качеството на живот.

2.Развитие на културните и общностните средища

Четвъртата главна цел е: повишаване на местния капацитет за разработване на политики, планиране и управление.

Два приоритета я диференцират по направления:

1.Повишаване капацитета на административните структури.

2.Повишаване капацитета на гражданския сектор за активно участие в управлението на Общината.

Част от най-значимите проектни идеи, включени в Общинския план за развитие са:

“Рехабилитация и изграждане на транспортни инфраструктури /пътна мрежа/” на стойност 107 580 000 лв; “Изграждане на хидровъзел Черни Осъм за водоснабдяване на трите града: Троян, Ловеч и Плевен” за 293 400 000 лв; “Доизграждане на многофункционална зала за спорт и търговски изложения, и прилежащата инфраструктура” – 105 624 000 лв; “Възстановяване на обществени сгради от сферата на здравеопазването и спорта: АГ клиника и поликлиничен комплекс в ж.к. “Дружба”, Универсална спортна зала” – 56 724 000 лв; “Оптимизиране на генералния комуникационно-транспортен план на Плевен” – 48 900 000 лв; “Обновяване на тролейбусния парк” – 41 076 000 лв. 

Списъкът е доста дълъг, защото включва 247 проектни намерения на обща стойност почти 600 000 000 евро.
ДЕЙНОСТ НА НЗОК ЗА 2005 ГОДИНА

Дейността на НЗОК за 2005 година е съобразена с принципните изисквания на утвърдените в развитите страни правила и стандарти за организиране на здравноосигурителната дейност, без които е невъзможно интегрирането на България в европейските структури. Съблюдава се стриктно и законосъобразно финансовата дисциплина и целесъобразност при изпълнение на бюджета на НЗОК чрез засилване и усъвършенстване на системата на вътрешния контрол.

Броят на общопрактикуващите лекари (ОПЛ), работещи по договор с НЗОК (5350 лекари) е достатъчен, за да се покрият общите нужди на населението от първична извънболнична медицинска помощ (ПИМП) . 

Предлагането на специализирана извънболнична медицинска помощ (СИМП) продължава да се разширява и през 2005 г., като се отчита нарастване със 7%. на броя на специалистите (достигат 10 402), работещи по НРД 2004.

За разлика от други страни с дълги листи на чакащи за специалист, в България не се отчитат подобни явления. Около 60% от пациентите преминават на преглед при специалист в същия ден на обръщането.

 Броят на лабораториите за медико-диагностична дейност (МДД), работещи по договор с НЗОК, бележи постоянна тенденция към нарастване, като кьм края на 2005 г. достига близо 1000 (увеличение с 42% спрямо тези в края на 2004 г.).

Броят на лечебните заведения за първична извънболнична стоматологична помощ (ПИСП) за периода на действие на НРД 2004 бележи трайна тенденция на увеличение (с 2.2% за 2004 г. спрямо 2003 г.).

Най-голям дял имат индивидуалните практики - 97.9%, следвани от групови практики - 1.7% и центровете - 0,4%.

ЛЕКАРСТВА

Въпреки увеличените стойности по някои показатели през 2005 г. НЗОК задържа разходите за лекарства, диетични храни за специални медицински цели и медицински изделия в установената бюджетна рамка, като тяхното разпределение беше извършвано плавно през целия отчетен период. Лекарствата се отпускат от 2032 аптеки (считано към 31.12.2005 г.). Лекарствената номенклатура, заплащана от НЗОК през 2005 г. се запази, като от Лекарствения списък отпаднаха продуктите, които не бяха включени в Позитивния лекарствен списък Отпадането на позиции на практика доведе до увеличаване на относителния дял на напълно заплащаните позиции - от 27.8% на 29.2%.

Здравноосигурителното финансиране навлиза все по-мащабно в болничната помощ. През 2005 г. НЗОК е сключила 275 договора (с 6,6% повече от 2004 г. и с 13,6% повече от минималния брой по здравна карта) 

констатирани нарушения. В сравнение с резултатите, отчетени през 2004 г., се отбелязва нарастване по този показател с 6.9%.

Контролните органи са възстановили неправомерно получени суми от изпълнителите по договори в размер на 1 389 294 лв. При 1 проверка, извършена от РЗОК се възстановяват средно по 54.80 лв.

Наложени са санкции в размер на 2 597 069 лв. При 1 проверка на контролните органи на РЗОК се налагат санкции средно в размер на 102.42 лв.

Национален телефон на НЗОК за консултации на граждани – 0800 14 800

Приемна на НЗОК за консултации на граждани: София 1407, кв. Лозенец, ул."Любата" №15

Сектор "Права на пациентите" - 9659 121; 9659 159; 9659 387
Лекарствени взаимодействия

д-р Сл. Сурчева,асистент към Катедра по фармакология в МУ - София

СъвременнОто лечение в повечето случаи е немислимо без комбинираното прилагане на две или повече лекарства при даден болен. За да бъде то компетентно и адекватно е необходимо задълбочено познаване на лекарствените взаимодействия за постигането на желани и търсени ефекти (засилване на фармакологичния ефект, отслабване на странични ефекти или развитието на резистентност, прилагането на по-ниски дози). В същото време подценяването на този проблем, общодостъпността на разнообразни и мощни лекарствени средства (често прилаганото “самолечение”) крие рискове от усложнения, понякога фатални за болния.

Лекарствени взаимодействия са възможни както между отделните препарати на различни етапи в организма (in vivo) или in vitro (извън организма - в спринцовка, банка и т.н.), така и взаимодействието им с храна и други фактори от околната среда.

Въвеждането на едно лекарство (А) може да промени действието на друго (В) в организма по два основни механизма: да модифицира действието на В без да променя неговата концентрация в биологичните течности (фармакодинамично взаимодействие) или да промени тази концентрация и по този начин да въздейства на ефекта (Rang и Dale,1991). 

Фармакодинамични взаимодействия:

блокерите (пропранолол, атенолол) отслабват ефекта на бронходилататорите (салбутамол, тербуталин).

някои диуретици (хлорталидон), понижавейки плазмената концентрация на калия улесняват действието на сърдечните гликозиди, но и повишават риска от интосикация.

ефектът на кумариновите антикоагуланти ( ) се засилва при потисната синтеза на витамин К (дисбактериоза при широкоспектърни антибиотици).

Фармакокинетичните взаимодействия включват:

взаимодействия на ниво резорбция - калциевите йони образуват нерезорбируеми комплекси с тетрациклините.

взаимодействия на ниво разпределение - някои лекарства с по- висок афинитет към плазмените протеини (сулфонамиди) могат да изместят други (кумаринови антикоагуланти) и да засилят тяхното действие.

взаимодействия на ниво метаболизъм - тук от особено значение са ензимната индукция (ускорен метаболизъм водещ до отслабване на ефектите) и езимната инхибиция (забавен метаболизъм - повишаване на токсичността.

лекарство индуктор (засилва и собствения си метаболизъм) лекарства, чиито метаболизъм се засилва 

фенобарбитал и другите барбитурати  барбитурати, фенитоин, дигитоксин, кумаринови антикоагуланти, фенилбутазон, кортикостероиди, орални противозачатъчни средства 

фенитоин  дигитоксин, дикумарол, тироксин 

рифампицин естрогени 

етанол (хронично прилаган) изониазид, толбутамид, фенитоин 

карбамазепин фенитоин, варфарин… 
ПЕТ ДНЕВЕН ПЛАН ЗА ОТКАЗВАНЕ ОТ ТЮТЮНОПУШЕНЕТО

   Вие отдавна се каните да откажете цигарите, поради тяхната вреда, цената им и опасността за околните. Но пушенето не е като всеки друг обикновен навик. То оказва влияние на вашите нерви, вашето сърце и даже на цялото тяло. Отказването не е така просто. Мнозина се хвалят, че могат да се откажат по всяко време... Но дали го правят?

          На повечето им липсва един изчерпателен ясен план на атака, основан на солидни физиологични и психологични принципи, изградени с цел да се засили волята и да се преодолее навикът.

И така, вие можете да престанете!... Наистина да престанете да пушите!

            Петдневната програма за отказване от тютюнопушене е създадена през 1956 г. от екип лекари християни от световно известния медицински институт "Лома Линда", Калифорния, САЩ. Това е една от първите програми в света за отказване от цигарите.    Петдневната програма за отказване от тютюнопушене включва методи и средства, които са напълно достъпни, признати и утвърдени от световната наука. Те целят да подпомогнат очистването на организма през време на отказването, да подпомогнат отслабената воля на пушача и да подкрепят неговата психическа устойчивост. Употребата на много сурови плодове и зеленчуци, достатъчно вода вътрешно и успокоителни водни процедури външно, физически и дихателни упражнения, отстраняването за известно време на кафето, алкохола, тлъстите и пикантните храни води до ускоряване на освобождаването от предизвикващите зависимост отрови в тютюневия дим.    От друга страна работата в малки групи в изключително искрена, откровена и приятелска атмосфера оказва чудесен оптимизиращ ефект върху волята и върху цялата психика на участниците. Самото общуване с хора, които са искрено и активно заинтересувани за тяхното здраве, стимулира, ангажира и подпомага взелите решение да откажат цигарите. 

          Програмата се възприема много добре и има силен ефект сред непредубедени , мотивирани, убедени хора, искрено желаещи да се откажат от цигарите. В България програмата стартира и се практикува от 1996 г. в различни градове на страната. Освен в София са подготвени екипи и в Пловдив, Варна, Бургас, Ловеч, Велико Търново, Перник, Габрово и др. Сътрудници на програмата са проф. Иван Черноземски, д-р Таня Аврамова - МА, катедра по физиология; д-р Данчева, Софийски градски диспансер за белодробни заболявания; доц. Елка Цолова - МА, стоматологичен факултет, д-р Свобода  Герджикова - психиатър, Окръжна болница, София; д-р Гергина Георгиева - педиатър, диетолог, Христо Гешанов - психолог, д-р Гергана Гешанова - интернист, фитотерапевт и др. Програмата се провежда групово през пролетта и през есента, а индивидуално - през цялата година.   Специално подготвен за ученици вариант на програмата  се прилага в много училища на столицата и в други градове на страната .Ако нямате възможност да участвате в такъв присъствен курс, се организира и вариант на програмата по Интернет. Това е една нова идея . При започване на курса материалите ще бъдат достъпни за записалите се тук: http://nodrugs.hit.bg
Ако имате желание да участвате в този Интернет курс за отказване от тютюнопушенето, пишете на e-mail: sotis@abv.bg
Мрежата вече е ароматизирана

Предполагам, че всеки от вас вече е чувал и виждал как изглежда Интернет, Но дали някой от вас е помирисвал Мрежата? Най-вероятно не! Но група компании вече съобщиха за своите планове да добавят и мирис към Интернет с помощта на подходящ софтуер и специално устройство, което да предостави на сърфиращите из web-пространството и това усещане.

Във времето, когато Интернет доминира с образи и звуци, които представляват идеално средство за развлечение и бизнес, нима може ароматите да бъдат оставени настрана? Според основателите на DigitScents Inc., отговорът на този въпрос е - "не"!

Тяхната цел е да направят цифров профил на биологичното усещане за мирис и по този начин да осъществят неговото предаване по Мрежата. Според тях те поставят началото на нова индустриална и художествена форма, която ще намери огромно приложение в редица области, като забавленията, електронната търговия, рекламата и образованието.

Компанията е създала джойнт-вентчър заедно с Pangea Systems Inc, която е лидер в доставянето на софтуер и технологии за биотехнологичните и фармацевтичните компании. Според двете компании, ако тяхната нова технология има успех, тя ще направи революция в web-пространството. Идеята на основателя на DigiScent Декстър Смит дошла, по време на неговата почивка край бреговете на Маями, където отвсякъде прииждала миризмата на различни парфюми. Според него усещането за миризма е един биологически феномен, който трябва да бъде разбран и използван.

Продуктите на неговата компания са вече налице. На първо място е iSmell, plug-and-play компютърен аксесоар, който съдържа панел с аромати, от които могат да се получат различни видове миризми. Работейки подобно на MP3 плеър, iSmell ще получава команди от софтуера ScentStream, който ще предава online в цифров вид различни команди за портативната фабрика за аромати. За да осигури автентичност на ароматите, DigiScent е разработила и Scent Registry, цифров индекс на миризмите, като разработчиците на игри, web сайтове, реклами, филми и музика ще бъдат лицензирани и ще могат да го ползват и внедряват в своите продукти.
Информация за смяната на регистрационните номера 
Подмяната трябва да приключи до края на март. Всички собственици на автомобили, чийто номера са без синя лента с изобразен трикольор и инициали "БГ" ще трябва да ги подменят. 
За това е необходимо: собственикът да представи в КАТ превозното средство и документи за сключена задължителна застраховка “Гражданска отговорност” и за платен данък “превозно средство”. (Трябва да се има предвид, че до 31 март 2006 г важи заплатения данък за 2005 г.) За пререгистрация на автомобил с нови регистрационни табели общата сума, която трябва да се заплати /извън сключването на “Гражданска отговорност” и данъка/ е на обща стойност 59 лева, а за ремаркета и полуремаркета - 36,50 лв.

Собствениците, които имат намерението да спрат от движение превозното си средство или нямат възможност да подменят регистрационните табели са длъжни да представят свидетелството за регистрация (“регистрационния талон”) в службите на КАТ по месторегистрация на превозното си средство. За спирането му от движение не е необходимо да представят самото превозно средство. Спирането от движение е безплатно, след попълване на заявление по образец. Онези собственици, които възнамеряват повече да не ползват автомобила си поради пределна амортизация или други причини, е препоръчително да го свалят от отчет /да го “бракуват”/. За целта те трябва да върнат в КАТ старите регистрационни табели и свидетелството за регистрация. Свалянето от отчет е също безплатно, след попълване на заявление по образец.

